मिक विथम

मोहक हास्य, निळे डोळे आणि लांब केसांची लिअॅन सुंदर आहे. ती केस नेहमी वेगवेगळ्या रंगानी रंगवते. सध्या तिने आपले केस लालभडक रंगाचे केले आहेत. 

पण लिअॅनला जशी ती दिसते ते आवडत नाही. दिवसातून अनेकदा ती स्वतःला कुरूप आणि किळसवाणं म्हणते. तिचं वजन जास्त नसतानाही तिला ती जाड आहे असं वाटतं. तिचा चेहरा चांगला रेखीव आहे, पण तरीही तो तिला एका बाजूने वाकडा आहे असं वाटतं. 

2015 मध्ये आम्ही टिंडरवर भेटलो. लिअॅनला टिंडर आवडायचं कारण त्यातल्या फोटोंमध्ये ती कशी दिसते हे ती ठरवू शकत होती. 

सुरुवातीला आम्ही जेव्हा भेटलो तेव्हा मला ती अगदी कॉन्फिडंट वाटली. मी कधीही इतर कोणासोबत इतक्या पटकन रुळलो नव्हतो. 

तिच्यामध्ये असं काहीतरी होतं ज्याकडे मी अगदी पूर्णपणे आकृष्ट झालो. 

आमच्यातलं नातं छान होतं. आणि मी तिच्या प्रेमात पडल्याचं माझ्या काही महिन्यांतच लक्षात आलं. 

स्वतःच्या प्रतिमेविषयी शंका

आमच्या नात्याला 6 महिने पूर्ण होता होता माझ्या लक्षात आले की लिअॅनला फक्त तिच्या शरीराविषयी न्यूनगंड नाही तर त्याहीपेक्षा काहीतरी वेगळं आहे. 

बाहेर जाण्यासाठी आम्ही एकत्र तयारी करत होतो तेव्हा तिच्या ल... आणखी 4000 वर्णांसाठी लेख सुरू ठेवा:
क्षात आलं की तिचा हेअरस्प्रे संपलाय. ती खूप अस्वस्थ झाली. 

लिअॅन

 तिचं काहीतरी बिनसलंय हे माझ्या लक्षात आलं. आपले केस कसे दिसतील याची अतोनात काळजी तिला वाटत होती. शेवटी मी दुकानात जाऊन तिच्यासाठी हेअरस्प्रेचा नवा कॅन विकत आणला. तो तिच्या नेहमीच्या स्प्रेपेक्षा वेगळा होता. ते पाहून ती प्रचंड वैतागली, इतकी की रागाच्या भरात ती गोष्टी लाथाडू लागली.

शेवटी त्यावरून आमचं मोठं भांडण झालं. तिचं वागणं, स्वतःविषयी नकारात्मक विचार करणं, स्वतःला कमी लेखणं तिच्यासाठी चांगलं नाही, हे मला नंतर लक्षात आलं.

मलाही ओसीडी - ऑबसेसिव्ह कम्पलसिव्ह डिसऑर्डर आहे. आधी याचं प्रमाण जास्त होतं पण आता ते नियंत्रणात आहे. त्यामुळे तिच्या वागण्यातली लक्षणंही अशाच प्रकारच्या डिसऑर्डरची असू शकतात असं मला वाटलं.

तिने यासाठी जवळच्या डॉक्टरकडे जावं असं मी सुचवलं. आधी तिला ही कल्पना पटली नाही, पण नंतर आम्ही या गोष्टीवर मोकळेपणाने चर्चा करू शकतो याचं तिला बरं वाटलं. 

बॉडी डिसमॉर्फिक डिसॉर्डर

डॉक्टरने तिच्या या वागण्याचं निदान करण्यात केलं. तिला बॉडी डिसमॉर्फिक डिसॉर्डर म्हणजेच बीडीडी (BDD) होता.

जगभरातल्या लोकसंखेच्या फक्त 2% लोकांमध्ये ही गोष्ट आढळते. अशा लोकांना आपण कुरूप आहोत असं वाटतं, ते स्वतःच्या रूपाची इतरांशी तुलना करतात आणि शरीराच्या एखाद्या विशिष्ट भागाविषयी, सहसा चेहऱ्याची त्यांना सतत काळजी वाटते.

या बीडीडीसाठीच्या थेरपीला लिअॅनने सुरुवात केली आहे. तिच्या आजाराचं निदान झालं असलं, तरी अशा परिस्थितीत राहणं कठीण आहे. मला स्वतःला त्रास होत  नसला तरी लिअॅनसोबत असल्याने आता बीडीडी हा माझ्याही रोजच्या आयुष्याचा भाग आहे. 

तिच्या या आजारामुळे रोज काहीतरी भलतंच घडू शकतं.  म्हणजे एकदा आम्ही दोघे ज्यूस बारला जात होतो. पण तिने अचानक सांगितलं की ती आत येणार नाही. आत बसलेली मुलगी तिच्यापेक्षा जास्त सुंदर आहे असं तिला वाटलं आणि ती आत आली नाही. 

पण हा आजार फक्त इतकाच मर्यादित नाही. कधी कधी परिस्थिती हाताबाहेरही जाऊ शकते. अशात लोकांना आपला चेहरा ओरबाडून काढावा, केस जाळून टाकावेत असंही वाटतं. 

तिनेही तिचे केस एकदा जाळण्याचा प्रयत्न केला होता. तिच्या हातातला लायटर मी अक्षरशः हिसकावून घेऊन तिला थांबवलं. 

आमच्या नात्याची सुरुवात झाली, तेव्हाच हे सगळं घडल्यामुळे मी अगदी घाबरून गेलो होतो. तिला थांबवण्यासाठी मी काहीच करू शकत नव्हतो. 

सगळ्यात कठीण...